Tarvittaessa töihin kutsuttavia siivoojia Valkeakoskelle, ISS Palvelut Oy
Ilmoituksen osoite: https://tyopaikat.oikotie.fi/tyopaikka/1366398
Tarvittaessa töihin kutsuttavia siivoojia Valkeakoskelle
Etsitkö työtä, jossa pääset näyttämään ratkaisukykysi? Haluaisitko päästä osaksi ammattitaitoista tiimiä ja tuottaa työlläsi laadukasta palvelua asiakkaidemme arkeen?
Etsimme nyt motivoituneita SIIVOOJIA asiakaskohteeseemme VALKEAKOSKELLE.
Tässä tehtävässä pääset vastaamaan asiakaskohteemme ylläpitosiivouksesta ja peruspesuista. Työtä tehdään vaativassa teollisuusympäristössä siivouskoneita apuna käyttäen. Pääsääntöisten siivoustehtävien lisäksi sinulla on mahdollisuus päästä kerryttämään kokemusta myös muissa tehtävissä kuten aulapalvelussa ja viheralueiden hoidossa. Työaika sijoittuu tehtäväksi arkisin ja viikonloppuisin klo 5 - 15 välillä. Työsuhde on toistaiseksi voimassa oleva ja tarvittaessa töihin kutsuttava.
Tässä tehtävässä asenne ratkaisee! Perehdytämme tehtävään kattavasti, joten kokemusta tärkeämpää ovat oma-aloitteisuus sekä motivaatio tuottaa laadukasta palvelua asiakkaillemme. Katsomme eduksesi aikaisemman siivousalan työkokemuksen sekä sopivan koulutuksen. Arvostamme asiakaslähtöisyyttä, hyviä vuorovaikutustaitoja sekä vastuullista työskentelyotetta. Tehtävässä menestyäksesi tarvitset hyvän fyysisen peruskunnon sekä erinomaisen suomen kielen taidon. Katsomme myös eduksesi suoritetun työturvallisuuskortin ja hygieniapassin.
Tarjoamme sinulle turvallisen ja kannustavan työympäristön. Haluamme mahdollistaa työntekijöidemme hyvinvoinnin perehdyttämällä aina työhön sekä tarjoamalla ajantasaiset ja ergonomiset työskentelyvälineet. Me ISS Palveluilla haluamme tarjota mahdollisuuden henkilökohtaiseen urakehitykseen huomioimalla myös elämäntilanteesi. Tähän tehtävään tarjoamme kiinteistöpalvelualan työehtosopimuksen palkkaryhmän 3 mukaisen palkkauksen (11,43€/h). Tule mukaan joukkoomme tekemään työtä, jolla on merkitystä!
Tuntuuko tehtävä omalta? Näytä meille potentiaalisi ja täytä hakemuksesi viipymättä osoitteessa www.iss.fi tai viimeistään 2.8.2020. Saatamme haastatella jo hakuaikana, joten hae jo tänään! Työt alkavat sopimuksen mukaan mahdollisimman pian tehtävään soveltuvien henkilöiden löydyttyä.